**ՀԻՄՆԱՎՈՐՈՒՄ**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

**Իրավական ակտի ընդունման անհրաժեշտությունը**

Սույն որոշման ընդունման անհրաժեշտությունը պայմանավորված է՝

1. Կորոնավիրուսի տարածման կանխարգելման հետևանքների նվազեցման և վերացման միջոցառումների շրջանակում, ՀՀ կառավարության 2020 թվականի մարտի 26-ի «Կորոնավիրուսի տնտեսական հետևանքների չեզոքացման երկրորդ միջոցառումը հաստատելու մասին» N 356-Լ, «Կորոնավիրուսի տնտեսական հետևանքների չեզոքացման առաջին միջոցառումը հաստատելու մասին» N 355-Լ և ՀՀ կառավարության 2020 թվականի մարտի 31-ի «Կորոնավիրուսի տնտեսական հետևանքների չեզոքացման առաջին, երկրորդ և երրորդ միջոցառումների շրջանակում տրամադրվող օժանդակության գործիքների կիրառման կարգերը հաստատելու մասին» N 416-Լ որոշումներին համապատասխան, ՀՀ կառավարության 2019 թվականի մարտի 7-ի N 184-Լ որոշմամբ ընդուն­ված «Գյուղատնտեսության ոլորտին տրամադրվող վարկերի տոկոսադրույքների սուբսիդավորման» ծրագրի շրջանակներում նախատեսվածից ավելի տրամադրված գյուղատնտեսական վարկերի գծով առաջացած պարտավորությունների մարումով,
2. Կորոնավիրուսի տարածման կանխարգելման հետևանքների նվազեցման և վերացման միջոցառումների շրջանակում կորոնավիրուսային վարակման կասկածելի անձանց մեկուսացման և սննդի ապահովման շրջանակներում առաջացած ֆինանսական պարտավությունների կատարման անհրաժեշտությամբ,
3. Նախագծի ընդունումը պայմանավորված է ՀՀ կառավարության և ՎԶՄԲ «Համայնքների գյուղատնտեսական ռեսուրսների կառավարման և մրցունակության երկրորդ» վարկային ծրագրի պատշաճ իրականացումն ապահովելու անհրաժեշտությամբ:

**Ընթացիկ իրավիճակը և խնդիրները**

Կորոնավիրուսի տնտեսական հետևանքների չեզոքացման նպատակով Հայաստանի Հանրապետության 2020 թվականի պետական բյուջեում ընդ­գրկված Գյուղատնտեսության ոլորտին տրամադրվող վարկերի տոկոսադրույքների սուբսիդավորման ծրագրում (այսուհետ՝ Ծրագիր) կատարվել են մի շարք փոփոխություններ, մասնավորապես՝ որոշ նպատակային ուղղությունների համար բարձրացվեց վարկավորման թույլատրելի վերին շեմը՝ ոչխարաբուծության, այծաբուծության զարգացման և ավանդական այգու հիմնմանհամար՝ 3-30 մլն դրամ, տավարաբուծության զարգացման համար՝ 3-50 մլն դրամ, իսկ խոզաբուծության ու թռչնաբուծության խթանման համար՝ 3-15 մլն դրամ։ Փոփոխության շրջանակներում սկսեցին տրամադրվել նաև մինչև 1 մլն դրամի չափով միկրովարկեր։ Մինչև 1 մլն դրամ վարկերի դեպքում հանվել է հավաստագրման պայմանը։ Արդյունքում 2020 թվականի հուլիսի 31-ի դրությամբ տրամադրվել է 27,1 մլրդ դրամի 16799 միավոր վարկ՝ պլանավորված 5094 միավորի դիմաց, իսկ օգոստոսի 15-ի դրությամբ տրամադրվել 13,8 մլրդ դրամի 17137 միավոր միկրովարկ։ 0 % տոկոսադրույքով պայմանավորված՝ տնտեսավարողները հատկապես միկրովարկերի դեպքում հիմնականում չեն օգտվել ծրագրով սահմանված արտոնյալ ժամկետից։ Արդյունքում առաջացել է սույն տարում վերցված վարկերի սուբսիդավորման անհրաժեշտություն:

Ծրագրի շրջանակներում վարկերը մինչև 2020 թվականի դեկտեմբերի 31-ը հասանելի են 0% տոկոսադրույքով։ Առանձին տնտեսավարողների և տարբեր նպատակների համար պետության կողմից կարող է տրամադրվել նաև համաֆի­նանսավորում՝ տարբերակված չափաքանակներով:

Ստեղծված իրավիճակը ցույց է տալիս, որ ՀՀ պետական բյուջեով 2020 թվականի համար նախատեսված սուբսիդիաների գումարը առաջիկա հինգ ամիսներին չեն բավարարի կատարված նախնական հաշվարկների արդյունքում կանխատեսվող ցուցանիշները, որոնց համաձայն մինչև 2020 թվականի վերջը (31.12.2020թ. դրությամբ) նախատեսվում է շուրջ 1,8 մլրդ դրամ սուբսիդիայի տրամադրում (կանխատեսումների հաշվարկը կցվում է)։

Խնդրի լուծման նպատակով առաջարկվում է Հ[Հ 2020 թվականի պետական բյուջեում կատարել համապատասխան փոփոխություն՝ ավելացնելով Ծրագրի իրականացման նպատակով հատկացված գումարը ևս 1,8 մլրդ դրամով։](https://www.e-gov.am/gov-decrees/item/32577/) Բացի այդ սույն թվականի օգոստոսի 15-ի դրությամբ օպերատիվ տվյալներով տրամադրվել է շուրջ 20 000 միավոր վարկ, ուստի անհրաժեշտ է փոփոխել նաև բյուջեով հաստատված ոչ ֆինանսական ցուցանիշը՝ 5094-ի փոխարեն կանխատեսելով 25000 վարկառու։

«Հայաստաի Հանրապետության 2020 թվականի բյուջեի մասին» ՀՀ օրենքով թիվ 1086՝ «Գյուղական ենթակառուցվածքների վերականգնում և զարգացում» ծրագրի «Համայնքների գյուղատնտեսական ռեսուրսների կառավարման և մրցունակության երկրորդ ծրագրի շրջանակներում տրանսֆերտների տրամադրում գյուղական ենթակառուցվածքների վերականգնման և/կամ զարգացման նպատակներով» թիվ 12001 միջոցառման շրջանակներում ՀՀ կառավարության համաֆինանսավորման նախատեսված գումարը կազմում է 4,764.6 հազար ՀՀ դրամ: Ծրագրի շրջանակներում իրականացված որոշ մրցույթների իրականացման ժամկետների փոփոխման հետևանքով և գնումների պլանների վերանայման արդյունքում, անհրաժեշտություն է առաջացել ՀՀ էկոնոմիկայի նախարարության կողմից իրականացվող թիվ 1086 ծրագրի միջոցառումների միջև իրականացնել վերաբաշխում: Մասնավորապես, ծրագրի շրջանակներում իրականացվող «ՀՀ Կոտայքի մարզի Հրազդանի քաղաքային համայնքի տարածքում անասնաբուժական սպասարկման կենտրոնի կառուցման» և տեխնիկական վերահսկողության աշխատանքները նախատեսված էին իրականացնել 2019 թվականին, սակայն կառուցվածքային փոփոխությունների հետևանքով կենտրոնի շինարարության պայմանագիրը կապալառուի հետ կնքվել է 2020 թվականին: Թիվ 5112- «Շենքերի և շինությունների շինարարություն» տնտեսագիտական դասակարգման հոդվածով ՀՀ կառավարության համաֆինանսավորման ծախսերը նախատեսվել են 4,264.6 հազար ՀՀ դրամի չափով, սակայն կնքված պայմանագրերի համաձայն լրացուցիչ վճարման ենթակա գումարը կկազմի 8,475.6 հազար ՀՀ դրամ: Ընթացիկ տարում նախատեսվում է նաև անասնաբուժական կենտրոնի բնականոն աշխատանքն ապահովելու համար ձեռք բերել գույք՝ 8,000.0 հազար ՀՀ դրամ գումարով: Հայաստանի ազգային ագրարային համալսարանի համար արհեստական սերմնավորման գործիքների և ուսումնական սարքավորումների գնման նպատակով նախատեսվում է ծախսել 21,993.0 հազար դրամ, ինչպես նաև նախատեսվում է ձեռք բերել համակարգչային սարքավորումներ՝ 1,000.0 հազար ՀՀ դրամ նախահաշվային արժեքով: Թիվ 12001 միջոցառման շրջանակներում 5129 - «Այլ մեքենաներ և սարքավորումներ» հոդվածով ՀՀ կառավարության համաֆինանսավորման միջոցներից 7,748.3 հազար ՀՀ դրամի չափով նախատեսված վճարումները կատարելու համար նույնպես անհրաժեշտություն է առաջանում իրականացնել հոդվածային վերաբաշխում:

Առաջարկվող վերաբաշխումները նախատեսվում են իրականացնել թիվ 1086 ծրագրի Վերակառուցման և զարգացման միջազգային բանկի աջակցությամբ իրականացվող «Գյուղատնտեսության ոլորտում քաղաքականության մոնիթորինգի և գնահատման կարողությունների զարգացման» դրամաշնորհային ծրագիր թիվ 11002 միջոցառման ՀՀ կառավարության համաֆինանսավորման միջոցների հաշվին, քանի որ արդեն իսկ կնքված որոշ պայմանագրերի շրջանակներում ՀՀ կառավարության համաֆինանսավորում չի նախատեսվում: Մասնավորապես, ՀՀ էկոնոմիկայի նախարարության և «Էյ-Էյ-Ար-Սի» ՍՊԸ-ի միջև կնքված պայմանագրի գումարը կազմում է 119,865.0 ԱՄՆ դոլար, իսկ «Սինջանիա Քնսալթինգ» Ս.Լ. ընկերության հետ կնքվել է 2700 եվրո գումարով պայմանագիր: Կրկնակի հարկման բացառման համաձայնագրերի հիման վրա նշված պայմանագրերի շրջանակներում տնտեսված հարկերի, հետևաբար ՀՀ կառավարության կրճատման ենթակա համաֆինանսավորման գումարը կազմում է շուրջ 20.0 մլն. ՀՀ դրամ:

«Գյուղական ենթակառուցվածքների վերականգնում և զարգացում» թիվ 1086 ծրագրի միջոցառումների միջև հոդվածային վերաբաշխման արդյունքում ընթացիկ ծախսերի գծով տարեկան հատկացումները թիվ 11002 միջոցառման 4241-«Մասնագիտական ծառայություններ» տնտեսագիտական դասակարգման հոդվածով ՀՀ կառավարության համաֆինանսավորման միջոցների մասով կնվազեն 16,223.9 հազար ՀՀ դրամով, նույն գումարի չափով կավելանան թիվ 12001 միջոցառման շրջանակներում նախատեսված կապիտալ ծախսերի գծով տարեկան հատկացումները, մասնավորապես 5112-«Շենքերի և շինությունների շինարարություն» հոդվածով հատկացումները նախատեսվում են ավելացնել 8,475.6 հազար ՀՀ դրամով, 5129-«Այլ մեքենաներ և սարքավորումներ» հոդվածով հատկացումները կավելանան 7,748.3 հազար ՀՀ դրամով:

Կորոնավիրուսային վարակը կանխելու համար կասկածելի կամ վարակված մեկուսացված անձանց կեցության ու սննդի ապահովման նատակով ներգրավված հյուրանոցային և սննդի սպասարկման ծառայություններ մատուցած կազմակերպությունների նկատմամբ առաջացած ֆինանսական պարտավորությունների մարման նպատակով անհրաժեշտ է լրացուցիչ­­­­ 670,000.0 հազ դրամ ֆինանսական միջոցների ներգրավում (հաշվարկները կցվում են)։

**Տվյալ բնագավառում իրականացվող քաղաքականությունը**

Կորոնավիրուսի տնտեսական հետևանքների չեզոքացման շրջանակներում հանրապե­տության գյուղատնտեսության ոլորտում իրականացվող քաղաքականությունը նպատա­կաուղղված է ֆիզիկական և իրավաբանական անձանց տրամադրվող վարկերի վարկավորման պայմանների բարելավման միջոցով նպաստել կապիտալ ներդրումների ծավալների ավելացմանը, արտադրական հզորությունների ընդլայնմանը, տնտեսությունների խոշորացմանն ու զարգացմանը, արդիական տեխնոլոգիաների ներդրմանը, գյուղատնտեսության արտադրողականության բարձրացմանը և արտադրության ծավալների ավելացմանը:

**Կարգավորման նպատակը և բնույթը**

Նախատեսված բյուջետային միջոցների ըստ անհրաժեշտության տեղաբաշխում, արդյունավետ, նպատակային օգտագործում և Նախագծով փոփոխվող միջոցառումների պատշաճ իրականացման ապահովում:

**Նախագծի մշակման գործընթացում ներգրավված ինստիտուտները և անձինք**

Նախագիծը մշակվել է Էկոնոմիկայի նախա­րարու­թյան կողմից:

**Ակնկալվող արդյունքը**

Որոշման նախագծի ընդունմամբ պայմաններ կստեղծվեն վերոնշյալ միջոցառումների գծով ստանձնած ֆինանսական պարտավորությունների, նախատեսված արդյունքների, ինչպես նաև դրանց շարունակականության ապահովման համար։

**Տ Ե Ղ Ե Կ Ա Ն Ք**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

««Հ[այաստանի Հանրապետության 2020 թվականի պետական բյուջեի մասին» Հայաստանի Հանրապետության օրենքում վերաբաշխում և Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություն կատարելու մասին](https://www.e-gov.am/gov-decrees/item/32577/)» ՀՀ կառավարության որոշման նախագծի ընդունման առնչությամբ այլ իրավական ակտերի ընդունման անհրաժեշտությունը բացակայում է։

**Տ Ե Ղ Ե Կ Ա Ն Ք**

**««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

««Հ[այաստանի Հանրապետության 2020 թվականի պետական բյուջեի մասին» Հայաստանի Հանրապետության օրենքում վերաբաշխում և Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություն կատարելու մասին](https://www.e-gov.am/gov-decrees/item/32577/)» ՀՀ կառավարության որոշման նախագծի ընդունման կապակցությամբ Հայաստանի Հանրապետության պետական կամ տեղական ինքնակառավարման մարմնի բյուջեում ծախսերի և եկամուտների էական ավե­լացում կամ նվազեցում չի նախատեսվում։